สนามมวยราชดำเนิน

สนามมวยราชดำเนิน หรือ เวทีมวยราชดำเนิน () เวทีมวยระดับมาตรฐานหนึ่งในสองแห่งของประเทศไทย (อีกแห่งหนึ่งคือสนามมวยเวทีลุมพินี) ปัจจุบันจัดให้มีการชกทุกวันจันทร์, วันอังคาร, วันศุกร์ เวลา 19.00-21.00 น. วันพุธ, วันพฤหัสบดี, วันเสาร์ และวันอาทิตย์ เวลา 18.00-22.30 น. เว้นวันสำคัญทางศาสนา โดยจะมีการแข่งขันชิงแชมป์ของเวทีทั้งมวยไทยและมวยสากลในหลายรุ่น ตั้งแต่รุ่นมินิฟลายเวต (105 ปอนด์) จนถึงรุ่นมิดเดิลเวต (160 ปอนด์) โดยผู้ที่ได้แชมป์ของสนามมวยราชดำเนินนี้ก็เหมือนกับได้แชมป์ของประเทศไทย

สนามมวยราชดำเนินเป็นเวทีมวยระดับมาตรฐานแห่งแรกของประเทศไทย มีทำเลที่ตั้งและสถาปัตยกรรมสวยงามแห่งหนึ่งของโลก มีนักมวยทั้งนักมวยไทยและนักมวยสากลจำนวนมากขึ้นชกที่นี่ โดยนักมวยสากลหลายคนที่ก่อนและได้เป็นแชมป์โลกแล้วที่ทำการขึ้นชกที่นี่ ได้แก่ โผน กิ่งเพชร, ชาติชาย เชี่ยวน้อย, เวนิส บ.ข.ส., พเยาว์ พูนธรัตน์, เขาทราย แกแล็คซี่, รัตนพล ส.วรพิน, ชนะ ป.เปาอินทร์ เป็นต้น

 ประวัติ 
ก่อตั้งขึ้นโดยดำริของจอมพล ป. พิบูลสงคราม เมื่อครั้งดำรงตำแหน่งนายกรัฐมนตรี โดยให้สำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) เป็นผู้ดำเนินการก่อสร้าง เริ่มก่อสร้างตั้งแต่ก่อนสงครามโลกครั้งที่สอง มาเสร็จสิ้นหลังสงครามสงบแล้ว ในปี พ.ศ. 2488 โดยสนามมวยราชดำเนินได้เริ่มการแข่งขันครั้งแรก ในวันที่ 23 ธันวาคม พ.ศ. 2488Presentation แนะนำรายการ "ศึกมวยไทยราชดำเนิน", คำอธิบายเพิ่มเติม. โดยในระยะแรกยังไม่มีหลังคามุง

ปัจจุบัน สนามมวยราชดำเนินได้ติดตั้งเครื่องปรับอากาศจึงได้ชื่อเรียกเล่น ๆ จากแฟนมวยว่า "วิกแอร์" และปรับปรุงสภาพใหม่ ในการดูแลของบริษัท เวทีราชดำเนิน จำกัด โดยเช่าช่วงต่อจากสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) มีนายเฉลิมพงษ์ เชี่ยวสกุล เป็นนายสนามมวย

 ข้อมูลในการแข่งขัน    
พ.ศ. 2563
 วันอาทิตย์ที่ 15 มีนาคม ถึงวันจันทร์ที่ 13 กรกฎาคม พ.ศ. 2563 งดการแข่งขันโดยผลพวงจากสนามมวยเวทีลุมพินีเป็นแหล่งซูเปอร์สเปรดเดอร์ของโรคติดเชื้อไวรัสโคโรนา 2019 (COVID-19) ในประเทศไทย จากการแข่งขันศึกลุมพินีแชมเปียนเกียรติเพชรเมื่อวันที่ 6 มีนาคม พ.ศ. 2563
 เริ่มการแข่งขันตั้งแต่วันพุธที่ 15 กรกฎาคม 2563 เป็นต้นไป ทุกวันพุธและวันพฤหัสบดี เวลา 19.00-22.00 น. ส่วนวันอาทิตย์และวันจันทร์ งดการแข่งขันชั่วคราวจนกว่าสถานการณ์จะกลับเข้าสู่ภาวะปกติ โดยเป็นการแข่งขันระบบปิด, ผู้ชมงดเข้าชมในสนาม, เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทย ตามมติของ กระทรวงการท่องเที่ยวและกีฬา และ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)  หรือ ศบค.

 รายการมวยที่ถ่ายทอดสด 
ปัจจุบัน
ศึกมวยไทยพลังใหม่ ทุกวันพุธ เวลา 18.00–20.00 น. ทางช่องทรูโฟร์ยู (10 มกราคม พ.ศ. 2567 – ปัจจุบัน)
 ศึกเพชรยินดี ทุกวันพฤหัสบดี เวลา 18.00–20.00 น. ทางช่องทรูโฟร์ยู (3 กุมภาพันธ์ พ.ศ. 2565 – ปัจจุบัน)
 ราชดำเนิน เวิลด์ ซีรีส์ ทุกวันเสาร์ เวลา 20.10–22.15 น. ทางช่องเวิร์คพอยท์ และดะโซน (22 กรกฎาคม พ.ศ. 2565 – ปัจจุบัน)
 ศึกท่อน้ำไทย เกียรติเพชร ทีเคโอ ทุกวันอาทิตย์ เวลา 18.00–20.00 น. ทางช่อง 5 (3 ธันวาคม พ.ศ. 2566 – ปัจจุบัน)

อดีต
 ศึกอมรินทร์ซูเปอร์ไฟต์ช้างมวยไทยเกียรติเพชร ทุกวันอาทิตย์ เวลา 16.45 - 18.45 น. ทางช่อง อมรินทร์ทีวี (เริ่มวันอาทิตย์ที่ 28 พฤศจิกายน 2564 - 25 ธันวาคม 2565) (ย้ายเวทีไปยัง เวทีมวยเวิลด์สยาม ตะวันนา บางกะปิ)
 ศึกราชดำเนิน สเตเดี้ยม ไลฟ์ ทุกวันพุธและวันพฤหัสบดี เวลา 19.15-22.15 น. ทางช่อง Facebook:Rajadamnern, Youtube:Rajadamnern Channel, มวยสด.com, กลุ่มพลังใหม่.com (เริ่มวันพุธที่ 15 กรกฎาคม 2563) (เป็นการแข่งขันระบบปิด, ผู้ชมงดเข้าชมในสนาม เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการระบาดทั่วของโควิด-19 ในประเทศไทย)  
 ศึกอัศวินดำ  เพลงและไตเติ้ล อัศวินดำ ไตเติ้ล ศึกอัศวินดำ (version2)  ศึกอัศวินดำก่อเกียรติ (2552-2554)  ทุกวันพฤหัสบดี เวลา 21.45 น. - 23.45 น. ทางช่อง 9 (สนามมวยราชดำเนิน 4 เมษายน พ.ศ. 2534 - 26 ธันวาคม พ.ศ. 2540) ย้ายไปเวทีมวยอิมพีเรียลลาดพร้าว (5 มกราคม พ.ศ. 2541-26 กรกฎาคม พ.ศ. 2558) ทางช่อง 9 ทุกวันอาทิตย์ เวลา 12.00 น. - 13.30 น. และย้ายไปอยู่ช่องสปริงนิวส์ ทุกวันอาทิตย์ เวลา 11.00 น. - 13.00 น. ณ เวทีมวยอิมพีเรียลลาดพร้าว (20 กันยายน - 20 ธันวาคม พ.ศ. 2558) (ยุติการออกอากาศแล้ว)
 ศึกพลังหนุ่ม  ตั้งแต่มีนาคม 2537 ทุกคืนวันพุธถ่ายทอดทางช่อง 7 เวลา 17.10-19.20 น. ถึงปี2540 และตั้งแต่ 2540-2552 ว่า ศึกพลังหนุ่ม ราชดำเนิน จนถึงวันพุธที่ 21 มกราคม 2552 (เป็นรายการนัดใหญ่กลางสัปดาห์รองจากมวยไทย7สี วันอาทิตย์)
 ศึกวันทรงชัย ไอทีวี ทุกวันพฤหัสบดี เวลา 15.45 น. - 17.45 น. ทางช่อง ITV (พ.ศ. 2546 - พ.ศ. 2546) (ยุติการออกอากาศแล้ว)
 ศึกราชดำเนิน ซูเปอร์ไฟท์ ทุกวันอาทิตย์ เวลา 16.55 น. - 18.55 น. เดิมเวลา 14.50 น. - 16.50 น. ทางช่องพีพีทีวี (เริ่มวันอาทิตย์ที่ 9 พฤศจิกายน พ.ศ. 2557 - 29 มกราคม พ.ศ. 2560) (ยุติการออกอากาศแล้ว)
 ศึกเงินล้าน เวทีราชดำเนิน ทุกวันพฤหัสบดีแรกของเดือน เวลา 18.20 - 19.45 น. ทางช่องวัน 31 (เริ่มวันพฤหัสบดีที่ 2 กุมภาพันธ์, 2 มีนาคม, 6 เมษายน พ.ศ. 2560) (ยุติการออกอากาศแล้ว)
 ศึกมวยไทยราชดำเนิน ทุกวันพฤหัสบดีเวลา 20.30 น. - 22.45 น. ทางช่อง 3 เอสดี (เริ่มวันพฤหัสบดีที่ 7 มิถุนายน พ.ศ. 2561 - 13 มิถุนายน พ.ศ. 2562) (ยุติการออกอากาศแล้ว)

แชมป์ปัจจุบัน

พิกัดแชมป์วันที่ได้แชมป์สตรอว์เวท กระดูกเหล็ก อ.อัจฉริยะ  2 สิงหาคม 2568 ไลท์ฟลายเวท ด่วน99 อ.เพชรขุนศึก (ส.จ.โต้งปราจีน เดิม)  23 สิงหาคม 2568 ฟลายเวท จิ๊กซอว์ ออโต้อาร์วัน  15 สิงหาคม 2567 ซูเปอร์ฟลายเวท นาดากะ โยชินาริ  12 กุมภาพันธ์ 2567 แบนตัมเวท เจริญสุข บุญลานามวยไทย  30 สิงหาคม 2568 ซูเปอร์แบนตัมเวท เพชรศิลา อ.วรุชา  13 กันยายน 2568 เฟเธอร์เวท โยธิน เอฟ.เอ.กรุ๊ป  27 เมษายน 2567 ซูเปอร์เฟเธอร์เวท ฉลาม พรัญชัย  8 มิถุนายน 2567 ไลท์เวท แสงมณี ส.สมานการ์เม้นท์  29 มีนาคม 2568 ซูเปอร์ไลท์เวท ดามพ์ พรัญชัย  2 มีนาคม 2567 เวลเตอร์เวท ตะเภาแก้ว สิงห์มาวิน  4 พฤษภาคม 2567 ซูเปอร์เวลเตอร์เวท แดเนียล โรดริเกวซ  1 มิถุนายน 2565 มิดเดิลเวท เพชรมรกต​ ​บังมัดคลองตัน  16 พฤศจิกายน 2567 แบนตัมเวทหญิง  ว่าง 

 อ้างอิง 

 แหล่งข้อมูลอื่น 
 เฟซบุ๊กสนามมวยราชดำเนิน

ราชดำเนิน, มวย
หมวดหมู่:ก่อตั้งในจังหวัดพระนครในปี พ.ศ. 2488
หมวดหมู่:สิ่งก่อสร้างในเขตป้อมปราบศัตรูพ่าย
ราชดำเนิน, มวย
ราชดำเนิน
หมวดหมู่:องค์กรมวยไทย
หมวดหมู่:คิกบ็อกซิงในประเทศไทย